|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Presun správy štátnych pozemkov na území národných parkov pod rezort životného prostredia bude mať dlhodobý pozitívny vplyv na prírodné hodnoty, ktoré sú predmetom ochrany týchto území, vrátane biotopov a druhov európskeho a národného významu. Efektívnym nastavením hospodárenia v súlade so záujmami ochrany prírody sa zlepšia vplyvy aj na pôdu a vodu. Usmernením ťažobných činností na území národných parkov s cieľom prírode blízkeho obhospodarovania sa zabezpečí aj ochrana pôdy pred eróziou, zadržiavanie vody v krajine ako opatrenie na zmiernenie zmien klímy, minimalizovanie nadmerného odtoku vody z krajiny a nastavenia takého udržiavania územia národných parkov, ktoré je v súlade s plnením ich ekosystémových služieb.  Napriek veľkej rozlohe národných parkov na Slovensku, má ich manažment množstvo nedostatkov, ktoré sa systémovo neriešili a sú dnes významnými požiadavkami a príležitosťami na zmenu. Zjednotenie správy národných parkov vo vzťahu k pozemkom vo vlastníctve štátu pod organizácie ochrany prírody minimalizuje rozdielne prístupy a konflikty medzi ochranou prírody a lesníkmi. Reforma ochrany prírody tiež začne proces transformácie hospodárstva v národných parkoch z intenzívnej ťažby dreva na prírode blízke obhospodarovanie, ekologické poľnohospodárstvo a mäkký turizmus. Výsledkom reformy bude moderný systém, ktorý zabezpečí, že na príslušných územiach je prvotným cieľom ochrana prírody a biodiverzity, čo zabezpečí dlhodobý stabilný príspevok ekosystémov k zmierneniu dôsledkov zmeny klímy.  Výmera bezzásahových území a území obhospodarovaných prírode blízkym spôsobom je v národných parkoch nedostatočná z hľadiska aktuálnych EÚ či národných trendov a prijatých stratégií, ako aj z hľadiska potreby adaptácie na zmenu klímy a záchytu emisií uhlíka. Dôslednou ochranou ekosystémov je tak možné zabezpečiť stabilný príspevok v mitigácii zmeny klímy. Ak biodiverzita nebude disponovať adekvátnou ochranou a ekosystémy nebudú dostatočne odolné voči zmenám klímy, hrozí, že požiadavky na znižovanie emisií skleníkových plynov v ostatných sektoroch budú v budúcnosti vyššie než je súčasný odhad. Na základe údajov NLC sa schopnosť slovenských lesov zadržať uhlík dramaticky znížila od vrcholu v roku 1992 (10,5 Mt CO2) na menej ako polovicu (4 Mt CO2) a trend bude pokračovať až do roku 2037, keď lesy budú schpné každoročne zadržať menej ako 1/4 stavu v roku 1992. Z hľadiska cieľov nie je možné naďalej pokračovať v trende súčasného hospodárenia v lesoch a je potrebné naopak zvyšovať schopnosť zadržať uhlík v slovenských lesoch. Preto je nutné okamžite na čo najvyššej výmere zmeniť spôsob hospodárenia v lesoch. Kríza biodiverzity a kríza v oblasti klímy sú neoddeliteľne prepojené. Zmena klímy urýchľuje ničenie prírodného prostredia v dôsledku sucha, záplav a lesných požiarov a úbytok prírodných zdrojov a neudržateľné využívanie prírody sú zasa kľúčovými príčinami zmeny klímy. Ale rovnako ako sú prepojené krízy, sú prepojené aj riešenia, a jedným z riešení je zmena hospodárenia v našich lesoch.  Hodnotenie vplyvov na jednotlivé zložky životného prostredia:   1. **Organizmy – biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | národné parky | | *celkové hodnotenie environmentálnej významnosti vplyvu* | veľmi významný, priaznivý |   V priaznivom stave sa v roku 2013 nachádzala asi pätina druhov a tretina biotopov európskeho významu na Slovensku. V roku 2019 sa tento stav podľa reportovaných údajov dokonca ešte zhoršil. Zmenou správy pozemkov bude v súlade s požiadavkami Európskej komisie zabezpečený vhodný typ manažmentu daného územia, čím budú vytvorené podmienky pre ochranu prirodzených procesov, umožnenie prirodzeného vývoja spoločenstiev, zachovanie resp. obnovenie priaznivého stavu biotopov európskeho významu a priaznivého stavu druhov európskeho významu. Výsledným efektom bude zachovanie alebo zlepšenie stavu všetkých biotopov a druhov živých organizmov v danom území.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | veľký | | *rozsah vplyvu* | národné parky | | *celkové hodnotenie environmentálnej významnosti vplyvu* | významný, priaznivý |   Predpokladáme, že zmenou hospodárenia v území po prechode správy pozemkov dôjde aj k zlepšeniu hospodárenia v území, znížení ťažobných činností a tým sa pozitívne ovplyvnia všetky zložky okolitého ekosystému vrátane vôd.  Prírode blízkeho obhospodarovanie zvýši zadržiavanie vody v krajine ako opatrenie na zmiernenie zmien klímy a povedie k minimalizovaniu nadmerného odtoku vody z krajiny.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | národné parky | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu území národných parkov pozitívne ovplyvní všetky zložky okolitého ekosystému vrátane pôd.  Prírode blízke obhospodarovania v lesoch bude mať pozitívny vplyv z hľadiska ochrany pôdy pred eróziou.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | národné parky | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu území národných parkov pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Predkladaná novela zákona a zmena správcu štátnych pozemkov bude mať pozitívny vplyv na územie národných parkov a na ich území sa vyskytujúcich maloplošných chránených území a tiež území medzinárodného a európskeho významu. Predpokladáme minimalizáciu súčasných konfliktov vo vzťahu k nastavovaniu spôsobov starostlivosti o chránené biotopy a biotopy druhov tak, aby sa zabezpečila starostlivosť v rozsahu vyhovujúcom požiadavkám jednotlivých druhov.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | územie národných parkov | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. Zmena hospodárenia a správy územia v národných parkoch, ktoré sú súčasťou aj bilaterálnych medzinárodných území bude mať vplyv aj na tieto územia. Napriek jednej z najväčších výmer chránených území v Európe (podiel území Natura 2000 na Slovensku je 29,8 %, čo nás radí na 4. miesto v rámci suchozemskej výmery krajín EÚ), Slovensko nedokáže efektívne chrániť tieto územia, ktoré nielen z národného, ale aj európskeho hľadiska predstavujú oblasti s veľmi vysokou hodnotou alebo potenciálom biodiverzity. Územia, ktoré sú predmetom zmeny správy, sa prekrývajú aj s územiami európskej sústavy chránených území Natura 2000 a spolu s ďalšími územiami Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |

**Metodický postup pre analýzu vplyvov na životné prostredie**

Najvýznamnejšou časťou v procese posudzovania vplyvovna životné prostredie je posudzovanie vplyvov na jednotlivé zložky životného prostredia, chránené územia, najmä navrhované chránené vtáčie územia, územia európskeho významu a súvislú európsku sústavu chránených území (Natura 2000). Pri posudzovaní vplyvov sa predovšetkým hodnotia závažné vplyvy, ktoré sa podieľajú na zmene kvality životného prostredia vplyvom implementácie predkladaného materiálu.

**Rozlišujeme nasledujúce typy vplyvov:**

* priamy environmentálny vplyv je zmena v životnom prostredí, ktorá je vyvolaná bezprostredným uplatňovaním predkladaného materiálu,
* sekundárny alebo nepriamy environmentálny vplyvje zmena prvku životného prostredia spôsobená zmenou iného prvku,
* kumulatívny vplyvjevplyv na životné prostredie, ktorý možno očakávať v dôsledku pôsobenia vplyvu uplatňovaniapredkladaného materiálu, ak je tento vplyv vo vzájomnej funkčnej a časovej súvislosti s vplyvom všetkých doterajších, súčasných a plánovaných aktivít. Kumulatívny vplyv vzniká, keď napr. niekoľko zmien s nepatrným vplyvom má spolu významný vplyv, alebo keď niekoľko samostatných vplyvov predkladaného materiálu(napr. hluk, prach, vzhľad) má spoločný vplyv,
* synergia environmentálnych vplyvovje znásobovanie účinku kumulatívnych environmentálnych vplyvov na životné prostredie,
* pozitívny vplyvpredstavujezmenu stavu prvkov životného prostredia, ktorá zlepšuje podmienky života (napr. človeka, rastlín, živočíchov) a kvalitu ďalších zložiek životného prostredia (napr. voda, pôda, horninové prostredie, ovzdušie),
* negatívny vplyvpredstavuje zmenu stavu prvkov životného prostredia, ktorá zhoršuje podmienky života (človeka, rastlín, živočíchov) a kvalitu ďalších zložiek životného prostredia (napr. voda, pôda, horninové prostredie, ovzdušie).

**Pri posudzovaní vplyvov sa postupuje nasledovne:**

* vykoná sa základné určenie významných vplyvov (priame, nepriame),
* urobí sa výber vhodnej metódy na prognózu vplyvov (odhad),
* určí sa druh vplyvu (napr. trvalý, dočasný, pozitívny, negatívny, pravdepodobný, nepravdepodobný, krátkodobý, strednodobý, dlhodobý, sekundárny, kumulatívny, synergický),
* určí sa veľkosť vplyvu (napr. veľký, stredný, malý), bolo by vhodné uviesť škálu na základe ktorej sa určila veľkosť vplyvu, doba pôsobenia a pod. (napríklad v percentách),
* určí sa plošný rozsah vplyvu (napr. ohraničenie oblasti s negatívnym zdrojom, napr. hluk, znečistenie ovzdušia),
* opíšu sa tie zložky životného prostredia, ktoré budú predpokladaným vplyvom najviac ovplyvnené (zložky citlivé na zmenu), a vykoná sa podrobnejšie zistenie vzájomných vzťahov (príčinné reťazce),
* zhodnotí sa environmentálna významnosť vplyvu (na základe zohľadnenia veľkosti a plošného rozsahu vplyvu, počtu dotknutých obyvateľov, citlivosti a zraniteľnosti územia),
* vykoná sa opis dôsledku zmeny sledovanej zložky životného prostredia na celkový charakter životného prostredia dotknutého územia.
* v prípade prepojenia aj s inými reguláciami, sa uvedú tie, v spojení s ktorými bude mať predkladaný materiál predpokladaný významný vplyv na zložky životného prostredia; uvedie sa, na ktorú zložku životného prostredia a ako.
* v prípade negatívneho vplyvu na životného prostredia sa uvedie, aké opatrenia budú prijaté na jeho zmiernenie.

Pri posudzovaní vplyvov predkladaného materiáluna životné prostredie je potrebné zamerať sa na to, aby sa v prehľadnej forme a pomerne rýchlou a jednoduchou metódou určili všetky závažné súvislosti vplyvov predkladaného materiálu na životné prostredie a možné trendy vývoja územia s uplatňovaním predkladaného materiálua bez predkladaného materiálu. Pre tento účel sa využívajú rôzne metódy posudzovania. Pri výbere metód pre posudzovanie vplyvu na životné prostredie odporúčame prihliadať na nasledovné body:

* je metóda schopná účelne usporiadať, analyzovať a prezentovať informácie,
* druhy sledovaných vplyvov,
* ktoré zložky životného prostredia sú posudzované,
* aká je kvalita a rozsah základných dát,
* dostupnosť odborných poznatkov.

Kvalita procesu posudzovania vplyvov predkladaného materiálu na životné prostredie závisí od mnohých faktorov:

* od výberu členov pracovného kolektívu, ktorý bude posudzovanie vplyvu predkladaného materiálu na životné prostredie vykonávať,
* od získania vhodných informácií,
* od použitia efektívnych prognostických techník,
* od konzultácií a integrácií zistení pri vypracúvaní predkladaného materiálua pod.

**Zdroje informácií**

Pri procese posudzovania vplyvuna životné prostredie je možné získať informácie a údaje na:

* + Ministerstve životného prostredia Slovenskej republiky,
  + orgánoch štátnej správy starostlivosti o životné prostredie (Slovenská inšpekcia životného prostredia, okresné úrady, odbory starostlivosti o životné prostredie),
  + odborných organizáciách v zriaďovacej pôsobnosti Ministerstva životného prostredia Slovenskej republiky (napr. Slovenská agentúra životného prostredia, Štátna ochrana prírody Slovenskej republiky, Slovenský hydrometeorologický ústav, Výskumný ústav vodného hospodárstva, Štátny geologický ústav Dionýza Štúra, atď.),
  + vysokých školách s environmentálnym zameraním,
  + inštitúciách a organizáciách s environmentálnym zameraním.

Ďalšie informácie potrebné pre posúdenie vplyvov navrhovaného materiáluna životné prostredie je možné získať v:

* + Štatistických ročenkách,
  + Vestníkoch Ministerstva životného prostredia Slovenskej republiky,
  + odborných publikáciách a časopisoch zameraných na ochranu a tvorbu životného prostredia,
  + ročných Správach o stave životného prostredia Slovenskej republiky,
  + Záverečných správach z výskumných úloh riešiacich problematiku ochrany a tvorby životného prostredia a pod.